Tørris-bomber gikk av på amerikansk flyplass
Ingen personer kom ifølge NBC News til skade i noen av de to eksplosjonene, men FBI og flyplassledelsen ser alvorlig på hendelsene. Bombene var laget ved hjelp av plastikkflasker fylt med tørris, og den siste gikk av ved 20.30-tiden mandag, opplyser politietterforsker Gus Villanueva til NBC News.Store politistyrker rykket ut til flyplassen. Ifølge Los Angeles Times ble det funnet ytterligere to udetonerte tørris-bomber utenfor Tom Bradley-terminalen mandag kveld. Én av dem skal ha blitt funnet under et fly. Et fly skal ha blitt evakuert som følge av eksplosjonen og funnet av de to udetonerte bombene, men om bord skal det kun ha vært rengjøringspersonale.- Dette har tilsynelatende ingen sammenheng med terrorisme slik vi ser det nå, sier Villanueva til Los Angeles Times. Søndag kveld gikk det av en liknende tørris-bombe på et toalett i flyplassens Terminal 2. Det var en ansatt ved flyplassen som oppdaget bomben. Eksplosjonen førte til at flere flygninger ble flere timer forsinket, skriver NBC News.
For andre kveld på rad gikk en bombe laget av tørris av på Los Angeles International Airport (LAX) mandag.